CELEX: 22006D0087
Language: el
Date: 2006-07-07 00:00:00
Title: Απόφαση της Μεικτής Επιτροπής του ΕΟX αριθ. 87/2006, της 7ης Ιουλίου 2006 , για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ

19.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 289/23
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 87/2006
   της 7ης Ιουλίου 2006
   για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IX της συμφωνίας τροποποιήθηκε με την απόφαση αριθ. 60/2006 της Μεικτής Επιτροπής του ΕΟΧ, της 2ας Ιουνίου 2006 (1).
            
         
               (2)
            
            
               Πρέπει να ενσωματωθεί στη συμφωνία η οδηγία 2005/60/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (2),
            
         ΑΠΟΦΑΣΙΖΕΙ:
   Άρθρο 1
   Μετά το σημείο 23α (οδηγία 92/121/ΕΟΚ του Συμβουλίου, διαγράφεται) του παραρτήματος ΙΧ της συμφωνίας, παρεμβάλλεται το ακόλουθο σημείο:
   
      
                  «23β.
               
               
                  
                     32005 L 0060: Οδηγία 2005/60/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15).
                  Για τους σκοπούς της συμφωνίας, οι διατάξεις της οδηγίας προσαρμόζονται ως εξής:
                  Το άρθρο 3 παράγραφος 5 στοιχείο δ) αντικαθίσταται από το ακόλουθο κείμενο:
                  “η απάτη, τουλάχιστον βαρεία, η οποία πλήττει τα οικονομικά συμφέροντα των Ευρωπαϊκών Κοινοτήτων, συνίσταται στα εξής:
                  
                              α)
                           
                           
                              όσον αφορά τις δαπάνες, κάθε εκ προθέσεων πράξη ή παράλειψη, σχετικά με:
                              
                                          —
                                       
                                       
                                          τη χρήση ή την υποβολή πλαστών, ανακριβών ή ελλιπών δηλώσεων ή εγγράφων, με αποτέλεσμα την αχρεώστητη είσπραξη ή παρακράτηση πόρων που προέρχονται από το γενικό προϋπολογισμό των Ευρωπαϊκών Κοινοτήτων ή από τους προϋπολογισμούς των οποίων η διαχείριση ασκείται από τις Ευρωπαϊκές Κοινότητες ή για λογαριασμό τους,
                                       
                                    
                                          —
                                       
                                       
                                          την αποσιώπηση πληροφοριών κατά παράβαση ειδικής υποχρέωσης, με τα αυτά αποτελέσματα,
                                       
                                    
                                          —
                                       
                                       
                                          τη μη κατά προορισμόν χρήση αυτών των πόρων, για σκοπούς άλλους από αυτούς για τους οποίους χορηγήθηκαν αρχικώς·
                                       
                                    
                        
                              β)
                           
                           
                              όσον αφορά τα έσοδα, όπως ορίζονται στην απόφαση του Συμβουλίου της 29ης Σεπτεμβρίου 2000 για το σύστημα των ιδίων πόρων των Ευρωπαϊκών Κοινοτήτων (3), κάθε εκ προθέσεως πράξη ή παράλειψη σχετικά με:
                              
                                          —
                                       
                                       
                                          τη χρήση ή την υποβολή πλαστών, ανακριβών ή ελλιπών δηλώσεων ή εγγράφων, με αποτέλεσμα την παράνομη μείωση των πόρων του γενικού προϋπολογισμού των Ευρωπαϊκών Κοινοτήτων ή των προϋπολογισμών των οποίων η διαχείριση ασκείται από τις Ευρωπαϊκές Κοινότητες ή για λογαριασμό τους,
                                       
                                    
                                          —
                                       
                                       
                                          την αποσιώπηση πληροφοριών κατά παράβαση ειδικής υποχρέωσης, με τα αυτά αποτελέσματα,
                                       
                                    
                                          —
                                       
                                       
                                          τη μη κατά προορισμόν χρήση ενός νόμιμα αποκτηθέντος πλεονεκτήματος με τα αυτά αποτελέσματα.
                                       
                                    
                        Ως βαρεία απάτη θεωρείται κάθε απάτη για την οποία το ελάχιστο καθοριστέο ποσό δεν μπορεί να υπερβαίνει τα 50 000 ευρώ.
               
            
   Άρθρο 2
   Τα κείμενα της οδηγίας 2005/60/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 8 Ιουλίου 2006, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 7 Ιουλίου 2006.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 245 της 7.9.2006, σ. 7.
   
      (2)  ΕΕ L 309 της 25.11.2005, σ. 15.
   
      (3)  ΕΕ L 253 της 7.10.2000, σ. 42.”».
   
      (4)  Έχουν αναφερθεί συνταγματικές απαιτήσεις.
   
      Κοινή δήλωση των συμβαλλόμενων μερών
      στην απόφαση αριθ. 87/2006 για την ενσωμάτωση της οδηγίας 2005/60/ΕΚ στη συμφωνία για τον ΕΟΧ
      «Όσον αφορά την οδηγία 2005/60/ΕΚ, τα συμβαλλόμενα μέρη υπενθυμίζουν ότι οι παραπομπές στις νομικές πράξεις σχετικά με την αστυνομική και δικαστική συνεργασία σε ποινικές υποθέσεις ισχύουν με την επιφύλαξη ότι η αστυνομική και δικαστική συνεργασία σε ποινικές υποθέσεις (τίτλος VI της συνθήκης ΕΕ) δεν εμπίπτουν στο πεδίο εφαρμογής της συμφωνίας για τον ΕΟΧ.
      Επιπλέον, όσον αφορά την ενσωμάτωση της οδηγίας 2005/60/ΕΚ στη συμφωνία για τον ΕΟΧ, τα συμβαλλόμενα μέρη υπενθυμίζουν και λαμβάνουν υπόψη τη δήλωση της Επιτροπής, την κοινή δήλωση των κρατών ΕΖΕΣ μελών του ΕΟΧ, καθώς και την κοινή δήλωση των συμβαλλόμενων μερών όπως προστέθηκε στην απόφαση αριθ. 98/2003 της Μεικτής Επιτροπής του ΕΟΧ, της 11ης Αυγούστου 2003.»